Ytterst på Langbryggen, rett over for gamle Grand Hotell, hvor veien svinger mot øst, står statuen «Havfrue på søyle» fra 1973. Den er laget av Skule Waksvik, og sto først på Kanalplassen frem til den ble flyttet til nåværende plassering i 1996. Statuen er laget i forgylt bronse, stål og glass. Ved Arendals Forsikringsselskabs 100-årsdag den 14. februar 1960 donerte selskapet en betydelig sum til bygging av denne statuen i Arendal.